cyanic-selkie/wikianc huggingface dataset:
তালাণ্ডু রেলওয়ে স্টেশন
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা হাওড়া, শিয়ালদা এবং বর্ধমান ও দুর্গাপুরগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
প্রশাসন ও নিরাপত্তার ব্যবস্থা
তালাণ্ডু রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
তুতিকোরিন বন্দর
অবস্থান
বন্দরটি ৮.৮২° উত্তর ৭৮.০৭° পূর্বে অবস্থিত।এটি মান্নান সাগের তীরে ভারতের দক্ষিণ প্রান্তে অবস্থিত।এখান থেকে সহজেই জাহাজে শ্রীলঙ্কায় পণ্য পরিবহন করা যায়। বন্দরটি কেরালা রাজ্যের রাজধানী ত্রিরুবন্তপুরম কাছেই অবস্থিত। এই বন্দর থেকে সামান্য দূরে কুডানকুলাম পরমাণু বিদ্যুৎ কেন্দ্র গড়ে উঠেছে।
ইতিহাস
এই বন্দরটি ১৯৭৪ সালে গড়ে তোলা হয় ভারতের সমুদ্র বাণিজ্য প্রসারের কারণে। এরপর বন্দরটিকে কন্টেইনার পরিবহনের উপযোগি করে তোলা হয়। ১২ সেপ্টেম্বর ২০০৮ সালে বন্দরটি প্রথম ১০ মিলিয়ন টন পণ্য পরিবহন করে।
পরিকাঠামো
বন্দরটি মোট ১৩ টি জেটি বা বার্থ নিয়ে গঠিত। এর মধ্যে ২ টি কন্টেইনার জেটি ও ৩ টি তেল ও কয়লা জেটি।কন্টেইনার জেটির জলের গভীরতা এবং বাকি জেটি গুলির গভীরতা ।  বড় জাহাজ  বন্দর থেকে ৪ কিমি দূরে নোঙর করে, এরপর নোঙর করা বড় জাহাজ থেকে পণ্য ছোট জাহাজে স্থানান্তর করে বন্দরে আনা হয়। বর্তমানে বন্দরটিতে ৩০ হাজার মেট্রিক টন পণ্য বোঝাই জাহাজগুলি আসতে পারে। বন্দরটিকে ৬৫ মেট্রিক টন পণ্য বোঝাই  জাহাজের উপযোগি করে তোলার চেষ্টা চলছে।
আমদানি-রপ্তানি
এটি ভারতের বন্দরগুলির মধ্যে পণ্য পরিবহনের দিক থেকে অষ্টম বৃহত্তম বন্দর এবং কন্টেইনার পরিবহনে চতুর্থ বৃহত্তম বন্দর। ২০১৩-২০১৪ সালে বন্দরটি ২৮.৬৪ মিলিয়ন টন কার্গো ও ২০১৪-২০১৫ সালে ৫.৬ লক্ষ কন্টেইনার পরিবহন করেছে। বন্দরটির প্রধান রপ্তানি দ্রব্য হল- গ্রানাইট, মশলা, চুনাপাথর, লবণ, চাল ও চিনি। আমদানি দ্রব্য হল-কয়লা, রাসায়নিক সার, যন্ত্রপাতি, পেট্রোলিয়াম দ্রব্য।
রংপুর পল্লী বিদ্যুৎ সমিতি-১
রংপুর পল্লী বিদ্যুৎ সমিতি-১ হচ্ছে বাংলাদেশের সর্ববৃহৎ বিদ্যুৎ বিতরণ সংস্থা বাংলাদেশ পল্লী বিদ্যুতায়ন বোর্র্ডের আওতাধীন ৮০টি পল্লী বিদ্যুৎ সমিতির মধ্যে একটি। রংপুর পল্লী বিদ্যুৎ সমিতি-১ রংপুর বিভাগের রংপুর জেলার ৩টি উপজেলা(মিঠাপুকুর, পীরগাছা, পীরগঞ্জ) এবং গাইবান্ধা জেলার ২টি উপজেলায়(সুন্দরগঞ্জ, সাদুল্লাপুর) বিদ্যুৎ বিতরণ করে থাকে। এ পল্লী বিদ্যুৎ সমিতিটি প্রতিষ্ঠিত হয় ১৪ জানুয়ারি ১৯৮২ সালে। । মিঠাপুকুর উপজেলার শঠীবাড়িতে এর সদর দপ্তর অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিস গুলো হচ্ছে:
সমিতি বোর্ড
মোট ৯জন সদস্য নিয়ে এ পল্লী বিদ্যুৎ সমিতির বোর্ড গঠিত হয়। এ তে ৩জন মহিলা পরিচালক আছেন।
আরো দেখুন
জাতীয় গ্রিড
সেগোলেন রোয়াইয়াল
মারি-সেগোলেন রোয়াইয়াল (আ-ধ্ব-ব: [seɡɔlɛn ʁwajal]) (জন্ম ২২শে সেপ্টেম্বর, ১৯৫৩, ডাকার, সেনেগাল, ফরাসি পশ্চিম আফ্রিকা) একজন ফরাসি রাজনীতিবিদ। তিনি পোয়াতু-শারন্ত প্রাদেশিক কাউন্সিলের সভাপতি, ফরাসি জাতীয় সংসদের প্রাক্তন সদস্য, একজন প্রাক্তন ফরাসি মন্ত্রী এবং রাজনৈতিক দল পার্তি সোসিয়ালিস্ত (Parti Socialiste "সমাজতান্ত্রিক দল")-এর একজন প্রভাবশালী সদস্য। ২০০৬ সালের ১৬ই নভেম্বর পার্তি সোসিয়ালিস্তের সদস্যরা তাকে ২০০৭ সালের ফরাসি রাষ্ট্রপতি নির্বাচনের জন্য প্রার্থী হিসেবে মনোনয়ন দেয়। ফ্রান্সের কোন বড় দলের ইতিহাসে তিনিই প্রথম মহিলা প্রার্থী ছিলেন।
২০০৭ সালের ফ্রান্সের রাষ্ট্রপতি নির্বাচনের ভোটাভুটির প্রথম পর্বে সেগোলেন রোয়াইয়াল দ্বিতীয় হন এবং দ্বিতীয় পর্বে নিকোলা সার্কোজির সাথে প্রতিদ্বন্দ্ব্বিতার জন্য বাছাই হন। দ্বিতীয় পর্বে তিনি ৪৬.৯৪% ভোট পেয়ে সামান্য ব্যবধানে সার্কোজির কাছে পরাজিত হন।
.সিআর
দ্বিতীয় স্তরের ডোমেইন
Toppdomän
অরুণেয় উপনিষদ
অরুণেয় উপনিষদ (সংস্কৃত: आरुणय उपनिषद्) হল হিন্দুধর্মের ১০৮টি উপনিষদের মধ্যে একটি ছোট উপনিষদ। এটি সংস্কৃত ভাষায় লেখা। এটি সামবেদের সাথে সংযুক্ত ১৬টি উপনিষদের একটি। এটাকে সন্ন্যাস উপনিষদ হিসেবে শ্রেণীবদ্ধ করা হয়।
এটি সন্ন্যাসী (হিন্দু সন্ন্যাসী), সন্ন্যাস বা ত্যাগের অনুশীলনকারীর সাংস্কৃতিক ঘটনা নিয়ে কাজ করে। উপনিষদ পরমহংসের চরিত্র ও জীবনধারার রূপরেখা দেয়, যে সন্ন্যাসী আধ্যাত্মিকতার সর্বোচ্চ অবস্থা অর্জন করেছে। পাঠ্যটি দেবতা প্রজাপতি (কিছু মন্তব্যে ব্রহ্মার সাথে চিহ্নিত) ঋষি অরুণীর কাছে উপদেশ হিসেবে বলা হয়েছে, যিনি এই উপনিষদে তাঁর নাম দিয়েছেন।
পাঠ্যটি খ্রিস্টপূর্ব ১ম-সহস্রাব্দের তারিখের, এবং প্রাচীন ভারতে ত্যাগের ঐতিহ্যের বিবরণের জন্য এটি উল্লেখযোগ্য। উপনিষদ আত্মাকে জানার উপায় হিসেবে সমাধি অনুশীলনের সুপারিশ করে, যেটি প্যাট্রিক অলিভেল বলেছে, প্রাসঙ্গিকভাবে অর্থ গভীর যোগিক মনন। এটি প্রাচীনতম পাঠ্যগুলির মধ্যে একটি হিসাবেও উল্লেখযোগ্য যেটি বলে যে জ্ঞান একজনকে সন্ন্যাস গ্রহণের যোগ্যতা দেয়, যা অন্যান্য প্রাচীন উপনিষদের থেকে আলাদা অবস্থান যেমন জাবাল উপনিষদ যা বলে যে বিশ্ব থেকে বিচ্ছিন্নতা একজনকে ত্যাগের যাত্রা শুরু করতে যোগ্য করে তোলে। পাঠ্য, পল ডিউসেন বলেন, প্রাচীন ভারতের অসাধারণ সাংস্কৃতিক ঘটনার প্রাণবন্ত দলিল, যা আধুনিক যুগে টিকে আছে, এবং "যা এর জন্ম দিয়েছে তা মানুষের মধ্যে রয়েছে, আমাদের সকলের মধ্যে রয়েছে"।
পাঠ্যটি অরুণেয়ী উপনিষদ, অরুণীকা উপনিষদ ও অরুণী উপনিষদ নামেও পরিচিত।
বিষয়বস্তু
অরুণেয় উপনিষদকে ঋষি অরুণী ও বৈদিক দেবতা প্রজাপতি এর মধ্যে কথোপকথন হিসেবে উপস্থাপন করা হয়েছে (কিছু অনুবাদ প্রজাপতিকে ব্রহ্মার উপাধি বলে মনে করে)।  পাঠ্যটি খোলে অরুণী প্রজাপতির সাথে দেখা করেন এবং তাকে এমন উপায় জিজ্ঞাসা করেন যার মাধ্যমে তিনি যে কোনও এবং সমস্ত আচারের প্রয়োজন বন্ধ করতে পারেন।
প্রজাপতি তাকে সমস্ত সম্পর্ক (পুত্র, ভাই, বোন, বন্ধু ইত্যাদি) ত্যাগ করতে বলেন এবং সেই সাথে চুলের গোছা ও পবিত্র সুতোর মতো বাহ্যিক প্রতীকগুলিও পরিত্যাগ করতে বলেন। তাকে অবশ্যই বেদ পাঠ ও সমস্ত মন্ত্র জপ ছেড়ে দিতে হবে, সমগ্র মহাবিশ্বের সমস্ত কিছু যা সে সংযুক্ত। পোশাক ও কর্মচারী নিন, পাঠ্যটি উল্লেখ করুন, তারপর ত্যাগের যাত্রা শুরু করুন।
প্রজাপতি অরুণীকে শিক্ষা দেন যে জীবনের তিনটি স্তরে (আশ্রম) - ব্রহ্মচর্য (ছাত্র), গার্হস্থ্য (গৃহকর্তা), ও বনপ্রস্থ (বনবাসের অবসর), পেটে আগুন নিভানোর জন্য প্রাণ-অগ্নিহোত্র অগ্নি বলি পালন করা উচিত, এবং বাক অগ্নি পরিবেশন করতে গায়ত্রী মন্ত্র পাঠ করুন। তার চুলের গোড়া ও পবিত্র সুতো মাটিতে ফেলে দিতে হবে অথবা পানিতে ফেলে দিতে হবে।
কীভাবে ত্যাগ করতে হবে?
পরিত্যাগকারী হিসাবে, "আমি সত্যই ব্রহ্ম" এর পরে, ব্রাহ্মণকে অভ্যন্তরীণ পবিত্র গুণ হিসাবে বিবেচনা করা উচিত, সেখান থেকে "আমিই গুণ" এবং তাই তাকে বাহ্যিক পবিত্র সুতোটি ফেলে দেওয়া উচিত। "আমি ত্যাগ করেছি, আমি পরিত্যাগ করেছি, আমি পরিত্যাগ করেছি" এই শব্দটি তিনবার উচ্চারণ করে, তাকে বাঁশের লাঠি ও কটি-কাপড় তুলে নিতে হবে, এইভাবে তার যাত্রা শুরু করা উচিত। তার উচিত সামান্য খাবার আশা করা, অল্প অল্প করে খাওয়া যেন খাবার ওষুধ।
পরিত্যাগকারীকে অবশ্যই রাগ, লোভ, ভ্রম, ছলনা, মিথ্যা ও কামনা ত্যাগ করতে হবে। তাকে অবশ্যই অহিংসা, সত্যবাদিতা, পবিত্রতা ও আবেগের সাথে অন্যদের সাথে ভাগ করে নেওয়া উচিত।
তার কর্মীদের (হাঁটার লাঠি) তার বন্ধু হিসাবে বিবেচনা করা উচিত ও বলা উচিত, "তুমি আমার শক্তি এবং আমার বন্ধু, তুমি ইন্দ্রের বজ্রপাত"।
পরমহংস
প্রজাপতি পরমহংস পরিব্রাজক সম্পর্কে আরও বলেন, ভিক্ষুদের সর্বোচ্চ শ্রেণী। তারা পরিভ্রমণকারী সন্ন্যাসী যাদেরকে বিশ্বাস করা হয় যে তারা জ্ঞান অর্জন করেছে। তারা গৃহহীন থাকে, ঘুমায় ও কেবল মাটিতে বসে থাকে, মাটি বা লাউ বা কাঠের বাটি দিয়ে ভিক্ষা করে জীবনযাপন করে। বর্ষাকালের চার মাসে, তার এক জায়গায় বসবাস করা উচিত এবং বাকি আট মাসে, তিনি নিজে পরিভ্রমণকারী সন্ন্যাসী হওয়া উচিত।
বেদের অর্থ উপলব্ধি করার পরে, পবিত্র সুতো অনুষ্ঠানের আগে বা পরে, ত্যাগকারী তার পিতা, মাতা, স্ত্রী, পরিবার ও বন্ধুবান্ধব, তার কাজ ত্যাগ করেন এবং পবিত্র সুতো ও অগ্নি বলির পাশাপাশি সমস্ত জড় বস্তু ত্যাগ করেন। তিনি গ্রামে যেতে হবে শুধুমাত্র খাদ্যের জন্য ভিক্ষা করার অভিপ্রায় নিয়ে, তার পেটটি তার বাটি হিসাবে, এবং ভিক্ষা হিসাবে সে যা অর্জন করে তা খাবে।
ওঁ শব্দটি তার উপনিষদ হওয়া উচিত।
পরিশেষে, সে তার পলাসা, বিল্ব, উদুম্বর কর্মী, তার হরিণের চামড়া, তার কোমর, তার গুণ ত্যাগ করে। যিনি এটি জানেন (ঋগ্বেদের স্তোত্র ১.২২.২০-১.২২.২১), তিনি জয়ী হন: "এবং বিষ্ণুর সর্বোচ্চ ধাপ ঋষিগণ সর্বদাই দেখেন আকাশ জুড়ে প্রসারিত চোখের মতো বিষ্ণুর সেই সর্বোচ্চ ধাপ জ্ঞানীরা সদা জাগ্রত, আনন্দিত প্রশংসা সঙ্গে আলোকিত।"
- অরুণেয় উপনিষদ, অধ্যায় ৫, প্যাট্রিক অলিভেল দ্বারা অনুবাদিত
এটিই বেদ শিক্ষা দেয়, এটাই মুক্তির শিক্ষা, অরুণেয় উপনিষদ বলে।
পাডলিং
পাডলিং হলো ধান চাষের একটি কৃষি পদ্ধ‌তি। এ‌টি মূলত বন‌্যার সম‌য়ে ধান চা‌ষের এক‌টি প্রাচীন পদ্ধ‌তি। ঐ‌তিহ‌া‌সিকভা‌বে বন‌্যাকব‌লিত কো‌নো ধান ক্ষে‌তে ম‌হিষ বা ষা‌ড়ের পেছনে এক‌টি ভারী জমিতে দিবার মই টানার মাধ‌্যমে এই কাজ‌টি করা হতো এবং বর্তমা‌নে এ‌টি যান্ত্রিক উপা‌য়ে করা হ‌য়ে থা‌কে, সাধারণত ওয়া‌কিং ট্রাক্টর ব‌্যবহার ক‌রে এটি করা হয়।
পাড‌লিং পদ্ধ‌তি‌তে কাদামা‌টির কণাগু‌লো মন্থন করা মাটির ছিদ্রগু‌লো বন্ধ করার মাধ‌্যমে পা‌নির অনুস্রবণ হার ক‌মি‌য়ে আনা হয়।
পদ্ধতি
পাডলিংয়ের কাজ মা‌টি নরম, কর্দমাক্ত এবং চাষের উপ‌যোগী হওয়া পর্যন্ত জমিতে জমা পা‌নিতে ম‌হিষ বা ষা‌ড়ের পেছনে এক‌টি ভারী জমিতে দিবার মই বা ট্রাক্টর চালনা করার মাধ‌্যমে করা হয়। সাধারণত এ ধর‌নের ট্রাক্ট‌রের পেছ‌নের টায়া‌রের জায়গায় লোহার চাকা থা‌কে। ফ‌লে এ‌টি জ‌মি‌তে ভেজা অবস্থায় চালনা কর‌লে মা‌টির সংযুতি ভে‌ঙে যায় এবং জ‌মি নরয় হ‌য়ে যায়। ফ‌লে, জ‌মি চাষ‌যোগ‌্য হ‌য়ে যায়। এক কথায়, এটি মাটিকে কাদায় পরিণত করার একটি পদ্ধতি।
পা‌ডলিং‌য়ের এর কাজ সাধারণত পানি সম্পৃক্ত অবস্থার চেয়ে বে‌শি থাকাকালীর অবস্থায় শুরু করা হয় এবং পা‌নি জ‌মির ধারণ ক্ষমতা অনুযায়ী আসা পর্যন্ত করা হয়। অর্থাৎ, পা‌নি সম্পৃক্ত অবস্থার চে‌য়ে অ‌ধিক থাকাকালীন অবস্থায় এ কাজ শুরু করা হয়। এ অবস্থায় মা‌টিতে বল প্রয়ো‌গের ফ‌লে সর্বা‌ধিক পাড‌লিং না হ‌লেও মা‌টি থে‌কে আগাছা আয়‌ত্তিকরণ এবং মা‌টির সংযু‌তি ভাঙা শুরু করা হয়। এরপর কৃষ‌কেরা সর্বা‌ধিক পাড‌লিং অবস্থায় আসা পর্যন্ত পাড‌লিং এর কাজ কর‌তে থা‌কেন।
পাডলিংয়ের মাত্রা
পাড‌লিং‌য়ের মাত্রা নির্ভর ক‌রে মা‌টির প্রকার‌ভেদ এবং ব‌্যবস্থাপনা কার্যাবলীর উপর। বে‌শি এঁটেল বিদ‌্যমান থাক‌লে পাডলিং করা সহজ হয়, ফ‌লে বে‌শি সংযু‌তি ধ্বংস হয়। বে‌লে মা‌টি‌তে অল্প এঁটেল থাকা সত্ত্বেও পাডলিং করা যায়। মন্টমরিল্লোনাইট পরিবারের এঁটেল মণিক সমৃদ্ধ মা‌টি‌তে অ‌ধিকতর ক্যাওলিনাইট এবং অক্সাইড পরিবারের মণিক সমৃদ্ধ মা‌টিতে অধিকতর সহজে ও সম্পূর্ণরূপে কাদা করা যায়। একইভা‌বে, ক্যালসিয়াম সম্পৃক্ত এঁটেলের চেয়ে সোডিয়াম সম্পৃক্ত এঁটেলকে সহজে কাদা করা যায়। সাধারণত মা‌টি‌তে জৈব পদার্থ, আয়রন এবং অ্যালুমিনিয়াম অক্সাইডের কো‌নো এক‌টির বা উভয়ের পরিমাণ বেশি হলে সেই মা‌টি‌তে কাদা করা খুব কঠিন হয়।
বাংলা‌দে‌শের প্রেক্ষাপ‌টে পাড‌লিং
বাংলা‌দে‌শের মা‌টি‌তে পুনরায় চাষাবা‌দের ক্ষে‌ত্রে, বিশেষ করে রোপা ধান চাষের ক্ষে‌ত্রে পাডলিং করার মাধ‌্যমে অ‌ভেদ‌্য পৃষ্ঠমা‌টি‌ সৃস্টি করা হয়, যা এ স্তরের ভৌত ও রাসায়নিক ধর্মাবলিতে গুরুত্বপূর্ণ প‌রিবর্তন ঘটায় এবং মা‌টির র‌ঙেও প‌রিবর্তন আ‌নে। কালো তেরাই মা‌টি‌তে কৃষিকাজের সম্ভাবনা মধ্যম থেকে স্বল্প, কারণ রোপা ধান চাষের জন্য পৃষ্ঠমা‌টির কার‌ণে পাড‌লিং কর‌তে অসু‌বিধা হয়। আবার, পুরাতন ব্রহ্মপুত্র পললভূমিতে সৃষ্ট অগভীর উঁচু মা‌টির পানি ধারণ ক্ষমতা কম হ‌লেও রোপা আমন ধান চাষের কর‌তে তা ব‌্যবহার করা হয়, কারণ এর পৃষ্ঠমা‌টি কর্দমাক্ত এবং দা‌তে দৃঢ় প্লাউপ্যান থা‌কে।
মোহপা
মোহপা (Mohpa) ভারতের মহারাষ্ট্র রাজ্যের নাগপুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৫১ মিটার (১১৫১ ফুট)।
জনসংখ্যার উপাত্ত
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে মোহপা এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
১৯৭৭ সালের বাংলাদেশী চলচ্চিত্রের তালিকা
১৯৭৭ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৩১টি চলচ্চিত্র মুক্তি পায়।
আল-বুখারি ফাউন্ডেশন মসজিদ
পরিবহন
এই মসজিদটি হাং তুয়াহ স্টেশন থেকে দক্ষিণ পশ্চিমে পায়ে হাটা দূরত্বে অবস্থিত।
টম ব্যান্টন
টমাস ব্যান্টন (জন্মঃ ১১ নভেম্বর, ১৯৯৮) একজন ইংরেজ ক্রিকেটার। তিনি ২০১৮ সালের নভেম্বর মাসে ইংল্যান্ড ক্রিকেট দলের হয়ে আন্তর্জাতিক ক্রিকেটে আত্মপ্রকাশ করেছিলেন।
ঘরোয়া এবং ফ্র্যাঞ্চাইজি ক্যারিয়ার
দক্ষিণ আফ্রিকার বংশোদ্ভূত ইংরেজ ক্রিকেটার কলিন ব্যান্টনের ছেলে, টম ব্যান্টন ওয়ারউইকশায়ার কাউন্টি ক্রিকেট ক্লাবের একাডেমি দলের সদস্য ছিলেন। তিনি ব্রোমসগ্রোভ স্কুল থেকে মাধ্যমিক স্তরের পড়াশোনা শেষ করেন। টনটনের কিংস কলেজে বিটিইসি নিয়ে পড়তে যাওয়ার মাধ্যমে ব্যান্টন তার হাউজ মাস্টার ফিল লুইসকে মুগ্ধ করেন। ব্যান্টন একজন মেধাবী হকি খেলোয়াড় ছিলেন এবং ইংল্যান্ড অনূর্ধ্ব-১৭ দলে সেন্টার ফরোয়ার্ড পজিশনে খেলতেন। লুইসের নির্দেশনায়, ব্যান্টন অন্য সব ধরনের খেলাধুলা অপেক্ষা ক্রিকেটে বেশি মনোনিবেশ করতে শুরু করেন। সাউথওয়েস্ট ইয়ুথ লীগের একটি ম্যাচে কিংস কলেজের হয়ে সমারসেট একাডেমির বিপক্ষে খেলার সময়, একাডেমির পরিচালক স্টিভ স্নেল ব্যান্টনকে মিডলসেক্সের বিপক্ষে ম্যাচের দ্বিতীয় একাদশে রাখেন এবং পরের সপ্তাহেই তাকে সমারসেট একাডেমিতে চুক্তিবদ্ধ করেন।
তিনি ১৬ জুলাই, ২০১৭তে ২০১৭ ন্যাটওয়েস্ট টি২০ ব্লাস্টে সমারসেটের হয়ে টি-টোয়েন্টি ক্রিকেটে আত্মপ্রকাশ করেন। তিনি ১৮ সেপ্টেম্বর,২০১৮তে 2018 কাউন্টি চ্যাম্পিয়নশিপে সমারসেটের হয়ে প্রথম শ্রেণির ক্রিকেটে অভিষিক্ত হন। ব্যান্টন ২০১৯/২০ মৌসুমের জন্য অস্ট্রেলিয়ান বিগ ব্যাশ লিগের দল ব্রিসবেন হিটের সাথে চুক্তিবদ্ধ হন। ২০২০ সালের ৬ জানুয়ারি, তিনি ব্রিসবেন হিটের হয়ে বিগব্যাশের অন্য আরেকটি দল সিডনি থান্ডারের বিপক্ষে ১৯ বলে ৫৬ রানের একটি ইনিংস খেলেন যেখানে তিনি মাত্র ১৬ বলে তার অর্ধশতক পূর্ণ করেন। এই ইনিংসটির মাধ্যমে তিনি বিশ্বের ক্রিকেট প্রেমীদের নজর কেড়ে নেন এবং পাওয়ার হিটার হিসেবে খ্যাতি লাভ করেন। ২০১৯ সালের ডিসেম্বরে, পাকিস্তান সুপার লিগের (পিএসএল) ফ্র্যাঞ্চাইজি দল পেশাওয়ার জালমি ২০২০ পিএসএল এর খসড়াতে তাকে ডায়মন্ড বিভাগে বেছে নিয়েছিল। পরে একই মাসে, ২০২০ সালের আইপিএল নিলামে, ২০২০ ইন্ডিয়ান প্রিমিয়ার লিগের জন্য তিনবারের আইপিএল চ্যাম্পিয়ন কলকাতা নাইট রাইডার্স ব্যান্টনকে ১ কোটি রুপিতে কিনে নেয়।
আন্তর্জাতিক ক্যারিয়ার
২০১৭ সালের ডিসেম্বরে, তিনি ২০১৮ আইসিসি অনূর্ধ্ব-১৯ ক্রিকেট বিশ্বকাপের জন্য ইংল্যান্ড দলে জায়গা পান। সেপ্টেম্বর, ২০১৯এ নিউজিল্যান্ডের বিপক্ষে টি-টোয়েন্টি আন্তর্জাতিক সিরিজের জন্য ব্যান্টনকে ইংল্যান্ড স্কোয়াডে অন্তর্ভুক্ত করা হয়। ৫ নভেম্বর, ২০১৯ তারিখে তিনি ইংল্যান্ডের হয়ে নিউজিল্যান্ডের বিপক্ষে টি-টোয়েন্টি আন্তর্জাতিক ক্রিকেটে অভিষিক্ত হন। পরের মাসে দক্ষিণ আফ্রিকার বিপক্ষে ওয়ানডে আন্তর্জাতিক সিরিজের জন্য ইংল্যান্ড স্কোয়াডে ব্যান্টনের নাম ঘোষণা করা হয়। ২০২০ সালের ৪ ফেব্রুয়ারি দক্ষিণ আফ্রিকার বিপক্ষে ইংল্যান্ডের হয়ে আন্তর্জাতিক ওয়ানডেতে তার অভিষেক ঘটে।
২০২০ সালের ২৯মে, কোভিড -১৯ মহামারীর কারণে পিছিয়ে যাওয়া আন্তর্জাতিক সিরিজগুলো শুরুর লক্ষ্যে এবং ইংল্যান্ডে আন্তর্জাতিক ক্রিকেট ফেরার পূর্বে প্রশিক্ষণের জন্য ৫৫ সদস্যের একটি দলে ব্যান্টনের নাম ঘোষণা করা হয়। ২০২০ সালের ৯ জুলাই, আয়ারল্যান্ডের বিপক্ষে অনুষ্ঠিতব্য ওয়ানডে সিরিজের দিকে লক্ষ্য রেখে রুদ্ধদ্বার প্রশিক্ষণের জন্য ব্যান্টনকে ইংল্যান্ডের ২৪ সদস্যের দলে অন্তর্ভুক্ত করা হয়।  ২০২০ সালের ২৭ জুলাই সেই আন্তর্জাতিক ওয়ানডে সিরিজের জন্য ব্যান্টন ইংল্যান্ড দলে ডাক পান।
আচা সেপট্রিয়াস
জেলিতা সেপট্রিয়াস (জন্ম: ১ সেপ্টেম্বর, ১৯৮৯), তার স্টেজ নাম আচা সেপট্রিয়াস নামে পরিচিত, হচ্ছেন ইন্দোনেশিয়া এর একজন অভিনেত্রী এবং একজন গায়িকা। তিনি ইন্দোনেশিয়া এর জাকার্তা এ জন্মগ্রহণ করেন।
জীবনী
আচা সেপট্রিয়াস ১৯৮৯ সালের ১ সেপ্টেম্বর ইন্দোনেশিয়া এর জাকার্তা এ জন্মগ্রহণ করেন।। তিনি স্যাজিটা অহমশাহ এবং রিতা ইমজ এর কন্যা; একই সাথে তিনি তাদের ছয় সন্তান এর মধ্যে তৃতীয়। তার ছোট বোন জিউমা মরিতা, যিনি তার মতো দেখেন, সেও একজন শিল্পী। তিনি প্রথমে ১৯৯৫ থেকে ২০০১ সাল পর্যন্ত মুহম্মদীহ প্রাথমিক বিদ্যালয় ৬ তে অধ্যয়ন করেন, তারপর ২০০১ থেকে ২০০৪ সাল পর্যন্ত রাজ্য জুনিয়র উচ্চ বিদ্যালয় ৭৩ এ পড়াশুনা করেন; উভয় বিদ্যালয়ই হচ্ছে ইন্দোনেশিয়া এর দক্ষিণ জাকার্তা এর তিব্বত এ অবস্থিত। তার উচ্চ বিদ্যালয় ছিল রাজ্য সিনিয়র হাই স্কুল ৮২, জাকার্তা, যেখানে তিনি ২০০৪ থেকে ২০০৭ সাল পর্যন্ত অংশগ্রহণ করেন।
পরের বছর, আচা সেপট্রিয়াস এবং ইরওয়ানস্যাহ এর দুর্দশা রোম্যান্স চলচ্চিত্র লাভ ইস সিন্টা এর মধ্যে অভিনয় করেন। তিনি এই চলচ্চিত্রের জন্য তার সাথে একটি যুগ্ম গানও গেয়েছিলেন। সেই বছরই তাকে আরপি'র "চতুর্থ সর্বোচ্চ বেতনভোগী ইন্দোনেশিয়ার অভিনেত্রী" হিসেবে চিহ্নিত করা হয়। প্রতি ছবির জন্য তিনি ১৮০ মিলিয়ন (US$ ১৫,০০০) করে গ্রহণ করতেন। ২০০৯ সালের আগস্টে তিনি তার প্রথম একক অ্যালবাম, "কেপুতুট হাট্টি" (হার্টের সিদ্ধান্ত) মুক্তি দিয়েছিলেন। একই বছর তিনি ইন্দোনেশিয়ার বিভিন্ন অনুষ্ঠান দাহসিত এর আয়োজন করেন এবং ক্র্যাজি ক্রেজি ক্রিয়েজে এ অভিনয় করেন।
২০১০ সালে আচা সেপট্রিয়াস আইয়ু আজহারী ও জুলিয়া পেরেজ এর বিপরীতে অভিনয় করেন। সেই চলচ্চিত্রটির নাম হলো "শসত... জাদিকান আকু সিম্পানান" (শসত... আমাকে আপনার উপপত্নী বানান)। তিনি "মেনেম্বাস ইমপিয়ান" (অর্জনের স্বপ্ন) মুক্তি দেন।
কফিল আহমেদ
কফিল আহমেদ (জন্ম: ১ সেপ্টেম্বর, ১৯৬২) হলেন একজন বাংলাদেশী সমসাময়িক কবি, গায়ক এবং চিত্রশিল্পী। তিনি গণসঙ্গীতের গায়ক হিসেবে প্রসিদ্ধ। এছাড়া তিনি জলরঙ এবং আক্রিলিকে চিত্রাঙ্কনের মাধ্যমে তার দক্ষতার ছাপ রেখেছেন।
আচা সেপট্রিয়াস
শৈলী
আচা সেপট্রিয়াস "গার্ল নেক্সট ডোর" বিভিন্ন চরিত্রে চিত্রিত করার জন্য পরিচিত। যেমন, তিনি তার চুল হালকা বাদামী বা চাদর রাখতে পছন্দ করেন।
কফিল আহমেদ
প্রারম্ভিক জীবন
কফিল ১৯৬২ সালের ১ সেপ্টেম্বর তৎকালীন পূর্ব পাকিস্তানের (বর্তমান বাংলাদেশ) কিশোরগঞ্জে জন্মগ্রহণ করেন। কফিল আহমেদ একটি প্রগতিশীল কৃষক পরিবারের বেড়ে ওঠেন। তার পিতা নাম আবদুর রহমান মারু সরকার ও মাতার নাম মালেকা আকতার। পিতা ছিলেন একজন সমাজসেবক এবং প্রগতিশীল কৃষক আন্দোলনের একজন সংগঠক।
আচা সেপট্রিয়াস
ব্যক্তিগত জীবন
আচা সেপট্রিয়াস তার "হার্ট" এবং "লাভ ইস সিন্টা" এর সহ-কর্মী, ইরওয়ানস্যাহ এর সাথে বেশ কয়েকদিন প্রেম করেছেন; ২০০৮ সালে তাদের সম্পর্ক ভেঙে পড়ে। আচা সেপট্রিয়াস এর বন্ধুদের মধ্যে বেশিরভাগই হচ্ছে পুরুষ।
কফিল আহমেদ
শিক্ষা জীবন
কফিল ১৯৮৭ সালে জাহাঙ্গীরনগর বিশ্ববিদ্যালয় থেকে ইংরেজি বিষয়ে স্নাতক (সম্মান) ডিগ্রি লাভ করেন। বিশ্ববিদ্যালয়ে পড়াকালীন কফিলের প্রথম কবিতার বই "জাংশন" প্রকাশিত হয়। ১৯৮৭ সালে বইটি বৃন্তক পাবলিশার্স থেকে প্রকাশিত হয়।
কর্মজীবন
কফিল স্ব-উদ্যোগে সঙ্গীত শিখেন এবং তার সঙ্গীতকর্মের যাত্রা শুরু হয় উনিশ নব্বইয়ের দশকের শুরুর দিকে। ১৯৯০ সালে তিনি একটি সঙ্গীত দলের সাথে "হাজার বছরের বাংলা গান" অনুষ্ঠানের আয়োজন করেন। এই অনুষ্ঠানে লালনগীতি ও চর্যাগীতির গান ব্যবহার করেন। পরে তারা একই ধাঁচের গান রচনা করতে থাকেন এবং দেশের বিভিন্ন স্থানে গণমানুষের সামনে এইসব গানের সরাসরি উপস্থাপনা করতে থাকেন। ২০০২ সালে কফিলের প্রথম গানের সংকলন প্রকাশিত হয়।
আচা সেপট্রিয়াস
ব্যক্তিগত জীবন
আচা সেপট্রিয়াস ক্রীড়া এবং ভ্রমণ করতে বেশ পছন্দ করেন। তিনি মাত্র এক বছর বয়সে সাঁতার শেখার শুরু করেন, তারপর জুনিয়র উচ্চ বিদ্যালয়ে ফুটবল খেলা এর শিক্ষা গ্রহণ করেন এবং হাই স্কুল এ থাকাকালীন বাস্কেটবল খেলার স্কুল দলের অধিনায়ক হন। তিনি সাইক্লিংটিও বেশ উপভোগ করেন এবং তার বন্ধুদের সঙ্গে নিয়মিত ফুটবল খেলেন। তিনি ভ্রমণের জন্য দীর্ঘ ছুটির ব্যবহার করেন এবং প্রায়ই বিদেশে ভ্রমণ করেন।
কফিল আহমেদ
কর্মজীবন
সঙ্গীতের পাশাপাশি কফিল চিত্রাঙ্কনেও দক্ষ। উনিশ আশির দশক থেকে চিত্রশিল্পী হিসেবে তার কাজ বেশ কিছু বই এবং ম্যাগাজিনে প্রকাশিত হয়েছে। জলরঙ এবং আক্রিলিকে তার কাজকে বাংলাদেশের আধুনিক চিত্রকলায় নতুন দিগন্তের সূচনা করেছে।
আচা সেপট্রিয়াস
ব্যক্তিগত জীবন
১১ ডিসেম্বর, ২০১১ এ জাকার্তা এ ভিকি খারিশমা এর সাথে বিবাহ বন্ধনে আবদ্ধ হন। এই দম্পতি মালয়েশিয়া এ তাদের পড়াশুনা এর সময় মিলিত হন। তাদের দুজনের একটি সন্তান রয়েছে; যার নাম ব্রিদগিয়া কালিনা খারিশমা।
.সিইউ
.সিইউ কিউবার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।
দ্বিতীয় স্তরের ডোমেইন নাম
.সিইউ এর অধীন কিছু সা ডামেইন।
তথ্যসূত্র
Toppdomän
উমা আনন্দ
উমা আনন্দ (১৯২৩- ১৩ নভেম্বর ২০০৯) ছিলেন একজন ভারতীয় সাংবাদিক, অভিনেত্রী এবং ১৯০০ এর দশকের মাঝামাঝি সময়ের একজন সম্প্রচারক। তিনি ১৯৩৩ সালে পাকিস্তানের লাহোরে একটি বিশিষ্ট বাঙালি খ্রিস্টান পরিবারে জন্মগ্রহণ করেছিলেন। তাঁর বোনেদের একজন ইন্দু মিঠা, পাকিস্তান ভিত্তিক ভরতনাট্যমের প্রাজ্ঞ শিল্পী।
তিনি ছিলেন বিশিষ্ট বলিউড চলচ্চিত্র পরিচালক চেতন আনন্দের (১৯৪৩ সালে বিবাহিত) স্ত্রী এবং কেতন আনন্দ ও বিবেক আনন্দের মা। তিনি নীচ নগরে  (১৯৪৬) অভিনেত্রী হিসাবে কাজ করেছিলেন। তিনি নিজের স্বামী চেতন আনন্দ এবং দেবর বিজয় আনন্দের ট্যাক্সি ড্রাইভা চলচ্চিত্রের গল্প লিখেছিলেন, এতে তাঁর মায়ের চাচাত ভাই কল্পনা কার্তিক এবং তার দেবর দেব আনন্দ অভিনয় করেছিলেন। স্বামীর কাছ থেকে বিচ্ছিন্ন হওয়ার পর তিনি ইব্রাহিম আলকাজির সঙ্গী হয়েছিলেন।
তিনি ২০০৯ সালের ১৩ নভেম্বরে মৃত্যুবরণ করেছেন।
জর্দা (মিষ্টি)
alt=|ডান|ফ্রেমহীন
জর্দা ইংরেজি: Zarda হিন্দি: ज़र्दा, Urdu: زردہ‎) এক ধরনের মিষ্টি ভাত। এটি সাধারনত বাংলাদেশ, ভারত ও পাকিস্তানে খাওয়া হয়। বিয়ে বা অন্যান্য উৎসবমুখর অনুষ্ঠানে মূল খাবারের পর জর্দা পরিবেশন করা হয়। জর্দার প্রধান উপকরণ হল, চাল, ঘি, চিনি, জাফরান বা খাবার রঙ। অনেক সময় মিষ্টি ও মোরব্বাও ব্যবহার করা হয়। পরিবেশনের সময় এর সাথে কাজু বাদাম, পেস্তা বাদাম কিংবা কিশমিশ ও খেজুর দেওয়া হয়। খেজুরের বদলে মোরব্বাও ব্যবহার করা যায়।তামাকজাত দ্রব্যের নামের সাথে মিল থাকলেও এটিতে নিকোটিন ব্যবহার করা হয় না। জর্দা, শব্দটি এসেছে উর্দু ও পার্সী শব্দ ’জরদ’ থেকে। যার অর্থ হলুদ। এর বিশেষ রঙ এর কারণে এর এমন নাম।
আরনল্ড লেইন
ট্র্যাকের তালিকা
সমস্ত ট্র্যাক সিড ব্যারেট কর্তৃক রচিত, শুধুমাত্র ইন্টারস্টেলার ওভারড্রাইভ ব্যতীত, যেটি যৌথভাবে রচনা করেছেন সিড ব্যারেট, রজার ওয়াটার্স, রিচার্ড রাইট. এবং নিক মেইসন।
অচ্যুত লহকর
অচ্যুত লহকর (Achyut Lahakar; অচ্যুত লহকর) অসমের ভ্রাম্যমাণ থিয়েটারের জনক রুপে বিখ্যাত । পরিভ্রমী নাট্যদল যেমন যাত্রা, অপেরা ইত্যাদি থেকে পৃথক ভ্রাম্যমাণ থিয়েটার সৃষ্টি করা ছাড়াও তিনি দিপাবলী নামক একটি আলোচনা পত্রিকা সম্পাদনা ও প্রকাশ করেছিলেন। তিনি চলচ্চিত্র ও নাটক রচনা করা ছাড়াও থিয়েটারের বিভিন্ন কৌশল আবিষ্কার করেছিলেন। অতুল চন্দ্র হাজরিকা পুরস্কার দ্বারা সম্মানিত অচ্যুত লহকরকে মঞ্চ প্রভাকর নামেও জানা যায়।
শৈশব ও শিক্ষা
১৯৩১ সনের জুলাই মাসের ৯জুন তারিখে অসমের পাঠশালার নিকটবর্তী বাগণা নামক স্থানে অচ্যুত লহকর জন্মগ্রহণ করেন। তাঁর পিতার নাম গৌরীকান্ত লহকর ও মাতার নাম কান্তিপ্রীয়া লহকর। তিনি পাঠশালা মজলীয়া বিদ্যালয় থেকে প্রাথমিক শিক্ষা গ্রহণ করেন ও ১৯৪৯ সনে বজালী হাইস্কুল( বর্তমান বজালী উচ্চতর মাধ্যমিক বিদ্যালয়) থেকে প্রবেশিকা পরীক্ষায় উত্তীর্ণ হন। সেই সময়ে তাঁর পিতৃবিয়োগ হয় ফলে ঘরের সকল দায়িত্ব তাঁকে বহন করিতে হয়।তিনি কলকাতার সেন্ট পল কলেজের বাণিজ্য শাখায় নামভর্তি করেন। কিন্তু তিনি অধ্যয়ন অসমাপ্ত করে পাঠশালায় ফিরে আসেন ও বজালী মহাবিদ্যালয় থেকে প্রাইভেট আই.এ পাশ করেন । তিনি পুনরায় কলকাতায় বি.এ অধ্যয়ন করার জন্য যান। কলকাতায় অধ্যয়নরত সময়ে তিনি অনুবাদের কাজ করে পারিশ্রমিক উপার্জন করেন। তিনি আব্রাহাম লিংকন ও গনতন্ত্র নামক গ্রন্থ অনুবাদ করেছিলেন। বি.এ অধ্যয়ন অসমাপ্ত করে তিনি পুনরায় গৃহে ফিরে আসেন ও তাঁর ভাতৃর দ্বারা প্রতিষ্ঠিত নটরাজ অপেরাকে নতুন রুপ দেওয়ার প্রয়াস করেন। এই প্রয়াসের ফলে ১৯৬৩ সনে ভ্রাম্যমাণ থিয়েটার নটরাজের জন্ম হয়।
নটরাজ থিয়েটারের জন্ম
নটরাজ থিয়েটার হচ্ছে অসমের প্রথম ভ্রাম্যমাণ থিয়েটার। বরপেটা জেলার পাঠশালা নগরে ১৯৬৩ সনে এই নাট্যদলটি গঢ়ে উঠেছিল। ১৯৫৯ সনে পাঠশালায় সদানন্দ লহকরে গঠন করা নটরাজ অপেরার যাত্রাদলকে নিয়ে অচ্যুত লহকর নটরাজ থিয়েটার গঠন করেন। ।
দক্ষিণ অয়নান্ত
সূর্য তার দক্ষিণায়নকালে জলবিষুবের পর নিরক্ষরেখা অতিক্রম করে মকরক্রান্তি রেখায় অর্থাৎ ২৩.৫° দক্ষিণ অক্ষাংশে গমন করলে এ ঘটনাকে সূর্যের দক্ষিণ অয়নান্ত বলা হয়। প্রতি বছর ২১শে ডিসেম্বরে দক্ষিণ অয়নান্ত ঘটে বলা হলেও এটা আদতে এক গড় হিসাব; সৌর বছর ও পঞ্জিকা বছরের মধ্য পার্থক্য থাকায় ±১ দিন হেরফের হয়ে থাকে। ডিসেম্বর মাসের ২০ হতে ২২ তারিখের মধ্যে যে কোন দিন দক্ষিণ অয়নান্ত সংঘটিত হতে পারে। উত্তর গোলার্ধে একে শীত সংক্রান্তি বলা হলেও দক্ষিণ গোলার্ধে তা গ্রীষ্ম সংক্রান্তি। দক্ষিণ অয়নান্তের দিন সূর্যের দক্ষিণায়নের সমাপ্তি ঘটে এবং উত্তরায়ণের শুরু হয়। এ সময় উত্তর গোলার্ধে শীতকাল এবং দক্ষিণ গোলার্ধে গ্রীষ্মকাল বিরাজ করে। thumb|right|300px|দক্ষিণ [[অয়নান্তের দিন সূর্য কর্তৃক পৃথিবীর উপর আলোকপাত]] জলবিষুব সংঘটনান্তে সূর্য নিরক্ষরেখা অতিক্রম করার পর, পৃথিবী যতই তার কক্ষপথে অগ্রসর হয় ততই পৃথিবীর উত্তর গোলার্ধ সূর্য থেকে দূরে যেতে থাকে এবং দক্ষিণ গোলার্ধ সূর্যের দিকে ঝুঁকতে। এর ফলে উত্তর গোলার্ধে দিনের দৈর্ঘ্য ক্রমশ হ্রাস পায় এবং রাতের দৈর্ঘ্য বৃদ্ধি পেতে থাকে। অপরদিকে দক্ষিণ গোলার্ধে এর ঠিক বিপরীত অবস্থা চলতে থাকে। এইভাবে উত্তর গোলার্ধ সূর্য থেকে সরে যাওয়ার ফলে ২০-২২ ডিসেম্বরের মধ্যে কোন এক দিন উত্তর গোলার্ধ সূর্য থেকে সর্বাধিক দূরত্বে থাকে এবং দক্ষিণ গোলার্ধ থাকে সূর্যের সর্বাপেক্ষা নিকটে। অর্থাৎ এদিন সৌরপাদ বিন্দু ২৩.৫° দক্ষিণ অক্ষাংশে থাকে। অন্যভাবে বলা যায়, এদিন সূর্য মকরক্রান্তি রেখার উপরে লম্বভাবে কিরণ দেয় এবং দক্ষিণ গোলার্ধের সর্বাধিক অংশ আলোকিত হয়। ফলে এ দিন উত্তর গোলার্ধে ক্ষুদ্রতম দিন ও দীর্ঘতম রাত্রি সংঘটিত হয় এবং একই সময়ে দক্ষিণ গোলার্ধে হয় এর ঠিক বিপরীত।
সময়
নিচে নিকট, অতীত এবং ভবিষ্যতে দক্ষিণ অয়নান্ত সংঘটনের আন্তর্জাতিক তারিখ ও সময় উল্লেখ করা হল:
আবদুল আজিজ ইবনে সৌদ
আব্দুল আজিজ ইবনে আব্দুর রহমান ইবনে ফয়সাল ইবনে তুর্কি ইবনে আব্দুল্লাহ ইবনে মুহাম্মদ আল সৌদ (عبد العزيز بن عبد الرحمن آل سعود) ১৫ জানুয়ারি ১৮৭৬ – ৯ নভেম্বর ১৯৫৩) আরব বিশ্বে সাধারণভাবে আবদুল আজিজ বা ইবনে সৌদ বলে পরিচিত। তিনি আধুনিক সৌদি আরবের প্রতিষ্ঠাতা ও সৌদি আরবের প্রথম বাদশাহ।
ইবনে সৌদ ১৯০২ সালে রিয়াদে তার পূর্বপুরুষদের জয় করতে সক্ষম হন। ১৯২২ সালে তিনি নজদে নিজের নিয়ন্ত্রণ সুপ্রতিষ্ঠিত করেন এবন ১৯২৫ সালে হেজাজ জয় অরেন। তার বিজিত অঞ্চলগুলো নিয়ে ১৯৩২ সালে সৌদি আরব রাজ্য  গঠন করা হয়। বাদশাহ থাকাকালীন সময়ে সৌদি আরবে তেল আবিষ্কার হয় এবং উন্নতির সূচনা হয়। দ্বিতীয় বিশ্বযুদ্ধের পর সৌদি আরব বিশ্বের সর্ববৃহৎ তেল রপ্তানিকারী দেশ হয়ে উঠে। তার অনেক সন্তান ছিল। তাদের মধ্যে ৪৫ জন ছেলে। তার পরবর্তী সৌদি বাদশাহ সকলেই তার সন্তানদের মধ্য থেকে মনোনীত হয়েছেন। যুক্তরাজ্য ও যুক্তরাষ্ট্রের সাথে তিনি সুসম্পর্ক বজায় রেখেছিলেন।
প্রারম্ভিক জীবন ও পরিবার
ইবনে সৌদ ১৮৭৬ সালের ১৫ জানুয়ারি মধ্য আরবের নজদ অঞ্চলের রিয়াদে জন্মগ্রহণ করেন। দ্বিতীয় সৌদি রাষ্ট্রের শেষ শাসক আবদুর রহমান বিন ফয়সাল ছিলেন তার বাবা। আল সৌদ তথা তার পরিবার মধ্য আরবে পূর্বের ১৩০ বছর ধরে শক্তিশালী ছিল। তারা ওয়াহাবি মতাদর্শের সমর্থক ছিলেন। সৌদিরা আরব উপদ্বীপের অনেকাংশ জয় করে প্রথম সৌদি রাষ্ট্র গঠন করেছিল। পরে ১৯ শতকের প্রথমদিকে উসমানীয় শাসনাধীন মিশরের হাতে তা ধ্বংস হয়ে যায়। ইবনে সৌদের মা সারাহ আল সুদাইরি ছিলেন সুদাইরি গোত্রের সদস্য
১৮৯০ সালে আল সৌদের দীর্ঘদিনের প্রতিপক্ষ আল রশিদ রিয়াদ জয় করে নেয়। এসময় ইবনে সৌদ ১৫ বছর বয়স্ক ছিলেন। তিনি ও তার পরিবার বেদুইন গোত্র আল মুরাহর কাছে আশ্রয় নেন। পরে আল সৌদের সদস্যরা কাতার চলে যান এবং সেখানে দুই মাস অবস্থান করেন। তাদের পরবর্তী গন্তব্য বাহরাইনে তারা সংক্ষিপ্ত সময় ছিলেন। শেষপর্যন্ত তারা কুয়েতে অবস্থান নেন এবং এক দশকের মত সেখানে অবস্থান করেন।
১৯০১ সালের বসন্তে ইবনে সৌদ ও তার সৎ ভাইসহ কিছু আত্মীয় নজদে অভিযানে বের হন। আল রশিদের সাথে সম্পর্কিত বিভিন্ন গোত্র তাদের লক্ষ্য ছিল। এসব অভিযান লাভজনক দেখা দেয়ার পর এতে আরো অনেকেই অংশ নেয়। অভিযানকারীদের সংখ্যা ২০০ ছাড়িয়ে যায়। তবে পরের মাসগুলোতে তা কমে গিয়েছিল।
হেমন্তে দলটি ইয়াবরিন মরূদ্যানে শিবির স্থাপন করে। রমজান চলার সময় তারা রিয়াদ আক্রমণ করে তা রশিদিদের কাছ থেকে ছিনিয়ে নেয়ার সিদ্ধান্ত নেয়। ১৯০২ সালের ১৫ জানুয়ারি ইবনে সৌদ চল্লিশ জনের একটি দল নিয়ে দুর্গ আক্রমণ করে তা দখল করে নেন। শহরের রশিদি গভর্নর আজানকে হত্যা করা হয়। সৌদিদের দুর্গ দখলের এই ঘটনা তৃতীয় সৌদি রাষ্ট্রের সূচনা করে।
ক্ষমতায় আরোহণ
রিয়াদ জয়ের পর আল সৌদের অনেক প্রাক্তন সমর্থক ইবনে সৌদের আহ্বানে সাড়া দিয়ে তার সাথে যোগ দেয়। ইবনে সৌদ ক্যারিশমাটিক নেতা ছিলেন। তিনি তার লোকদের অস্ত্র সরবরাহ করেন। পরের দুই বছর তিনি ও তার বাহিনী নজদের প্রায় অর্ধেক রশিদিদের কাছ হেকে ছিনিয়ে নেয়।
১৯০৪ সালে আল রশিদের সদস্য আবদুল আজিজ বিন মুতিব উসমানীয় সাম্রাজ্যের কাছে সামরিক নিরাপত্তা ও সহযোগিতা চান। উসমানীয়রা সেনাপ্রেরণ করে তাদের সহায়তা করে। ১৯০৪ সালের ১৫ জুন ইবনে সৌদের বাহিনী উসমানীয়-রশিদি জোট বাহিনীর সাথে লড়াইয়ে পরাজিত হয়।
তার বাহিনী পুনরায় জড়ো হয় এবং উসমানীয়দের বিরুদ্ধে গেরিলা যুদ্ধে শুরু করে। পরের দুই বছরে তিনি প্রতিপক্ষের রসদ বন্ধ করে দিতে সক্ষম হন ফলে তারা পিছু হটে। রাওদাত মুহান্নার জয়ের মাধ্যমে ১৯০৬ সালের অক্টোবরের শেষ নাগাদ নজদ ও কাসিম অঞ্চলে উসমানীয়দের উপস্থিতির অবসান ঘটে।
১৯১২ সালে ইবনে সৌদ নজদ ও আরবের পূর্ব উপকূলে তার অভিযান সম্পন্ন করেন। এরপর তিনি ইখওয়ান নামক বাহিনী গঠন করেন। একই বছর যাযাবর বেদুইনদেরকে বিভিন্ন কলোনিতে বসতি স্থাপন করার নীতি চালু করেন।
ব্রিটিশ পররাষ্ট্র দপ্তর প্রথমে হেজাজের আমির শরিফ হুসাইন বিন আলিকে সমর্থন দিয়েছিল এবং ১৯১৫ সালে তার কাছে টি ই লরেন্সকে প্রতিনিধি করে পাঠানো হয়। সৌদি ইখওয়ান হুসাইনের সাথে সংঘর্ষ শুরু করে। দারিনের পর তিনি অস্ত্র ও রসদ মজুদ করেন যার মধ্যে মাসিক ৫০০০ পাউন্ড অর্থ ছিল। প্রথম বিশ্বযুদ্ধের পর ইবনে সৌদ ব্রিটিশদের কাছ থেকে আরো সাহায্য পান। ১৯২০ সালে তিনি আল রশিদের বিরুদ্ধে পুনরায় অভিযান শুরু করেন। ১৯২২ সাল নাগাদ তারা সম্পূর্ণ ধ্বংস হয়ে যায়।
আল রশিদের পরাজয়ের ফলে সৌদি অঞ্চল দ্বিগুণ হয়। কারণ হাইলের যুদ্ধের পর ইবনে সৌদ ইকাব বিন মুহায়ার নেতৃত্বে আল জওফ জয়ের জন্য যোদ্ধা প্রেরণ করেন। এর ফলে ব্রিটিশদের সাথে আরো সুবিধাজনক চুক্তি করতে সক্ষম হন। ১৯২২ সালে উকাইরে তাদের চুক্তি স্বাক্ষর হয়। ব্রিটিশরা তার অনেক অঞ্চল অর্জন মেনে নেয়। বিনিময়ে ইবনে সৌদ অত্র এলাকায় ব্রিটিশ অঞ্চলগুলোকে, বিশেষত উপসাগরীয় এলাকাগুলো মেনে নিতে সম্মত হন। ব্রিটিশ ভারত থেকে যুক্তরাজ্যে বাণিজ্য যাতায়াতের জন্য এসব এলাকা ব্রিটিশদের কাছে গুরুত্বপূর্ণ ছিল।
১৯২৫ সালে ইবনে সৌদের বাহিনী শরিফ হুসাইনের কাছ থেকে মক্কা জয় করে নেন। ফলে ৭০০ বছর ধরে চলা হাশিমি শাসনের অবসান ঘটে। ১৯২৬ সালের ৮ জানুয়ারি মক্কা, মদিনা ও জেদ্দার নেতৃস্থানীয়রা ইবনে সৌদকে হেজাজের বাদশাহ হিসেবে ঘোষণা করেন। ১৯২৭ সালের ২০ মে ব্রিটিশ সরকার জেদ্দার চুক্তিতে স্বাক্ষর করে। এর মাধ্যমে দারিনের চুক্তি বিলুপ্ত হয় এবং ব্রিটিশরা ইবনে সৌদকে নজদ ও হেজাজের স্বাধীন শাসক হিসেবে মেনে নেয়।
আন্তর্জাতিক সমর্থন ও স্বীকৃতির মাধ্যমে ইবনে সৌদ তার ক্ষমতা সংহত করতে থাকেন। ১৯২৮ সাল নাগাদ তার বাহিনী মধ্য আরবের অধিকাংশ জয় করে নেয়। তবে একসময় অভিযানে আপত্তি করায় ইখওয়ান ও আল সৌদের মধ্যে সম্পর্কে ভাঙন ধরে। লন্ডনের সাথে চুক্তিবদ্ধ মধ্য আরবের অংশগুলো সৌদি নিয়ন্ত্রণে ছিল না। উত্তেজনা বৃদ্ধি পেলে ১৯২৭ সালে একপর্যায়ে ইখওয়ান বিদ্রোহ করে। দুই বছর লড়াইয়ের পর ১৯২৯ সালে সাবিলার যুদ্ধের মাধ্যমে ইবনে সৌদ তাদের দমন করতে সক্ষম হন।
তেল ও ইবনে সৌদের শাসন
১৯৩৮ সালে স্ট্যান্ডার্ড অয়েল অব নিউইয়র্কের আমেরিকান ভূতাত্ত্বিকরা সৌদি আরবে তেলের সন্ধান পায়। নতুন পাওয়া তেলসম্পদ ইবনে সৌদের জন্য ব্যাপক প্রভাব ও ক্ষমতা বয়ে আনে। তিনি অনেক যাযাবর গোত্রকে পারস্পরিক লড়াই বন্ধ করে স্থায়ী বসতি স্থাপন করত বাধ্য করেন। তিনি ওয়াহাবিবাদের ভিত্তিতে রাষ্ট্রের ভিত্তি মজবুত করেছেন। পূর্বে থাকা উত্তম অনেক ধর্মীয় প্রথা বাদ দেয়া হয়। ১৯২৬ সালে মক্কাগামী মিশরীয়দের একটি দল শিঙা বাজানোর কারণে সৌদি বাহিনী তাদের মারধর করলে ইবনে সৌদ মিশর সরকারের কাছে তার জন্য দুঃখ প্রকাশ করেন।
১৯২৭ সালে ইবনে সৌদ শুরা কাউন্সিল প্রতিষ্ঠা করেন। পরে এর সদস্য বৃদ্ধি করে ২০জন করা হয় এবং বাদশাহর ছেলে ফয়সাল বিন আবদুল আজিজকে এর সভাপতি করা হয়।
বৈদেশিক যুদ্ধ
ইবনে সৌদ সৌদি আরবের কাছাকাছি গোত্রগুলোর কাছ থেকে আনুগত্য আদায়ে সফল ছিলেন। উসমানীয় সাম্রাজ্যের সময়কার সবচেয়ে প্রভাবশালী ও রাজকীয়ভাবে প্রতিষ্ঠিত আল ফারাইহাতের প্রিন্স শেখ রশিদ আল খুজাইয়ের সাথে তিনি মজবুত সম্পর্ক গড়ে তোলেন। শরিফ হুসাইনের আগমনের আগে শেখ রশিদ ও তার গোত্র পূর্ব জর্ডান নিয়ন্ত্রণ করত। ইবনে সৌদ প্রিন্স রশিদ ও তার অনুসারীদেরকে হুসাইনের বিরুদ্ধে বিদ্রোহে সমর্থন দেন।
১৯৩৫ সালে ইজ্জউদ্দিন আল কাসসামকে প্রিন্স রশিদ সমর্থন দেন। আল কাসসাম ও তার অনুসারীরা জর্ডানের বাদশাহ আবদুল্লাহর বিরুদ্ধে বিদ্রোহ করেছিলেন। ১৯৩৭ সালে তারা জর্ডান ত্যাগ করতে বাধ্য হলে প্রিন্স রশিদ, তার পরিবার ও অনুসারীদের একটি দল সৌদি আরব চলে আসে। রশিদ সেখানে বেশ কয়েকবছর ইবনে সৌদের আতিথেয়তা গ্রহণ করেন।
পরের বছরগুলো
দ্বিতীয় বিশ্বযুদ্ধের সময় ইবনে সৌদ নিরপেক্ষ ভূমিকা পালন করেছেন। তবে তিনি মিত্রশক্তির পক্ষের সমর্থক ছিলেন বলে ধারণা করা হয়। তবে ১৯৩৮ সালে ইরাকে একটি প্রধান ব্রিটিশ পাইপলাইনের উপর আক্রমণে জার্মান রাষ্ট্রদূত ফ্রিটজ গ্রোবার সম্পৃক্ততা পাওয়া গেলে ইবনে সৌদ তাকে আশ্রয় দেন। ১৯৩৭ থেকে তিনি ব্রিটিশদের কম গুরুত্ব দিচ্ছেন এমন বলা হচ্ছিল।
যুদ্ধের শেষপর্যায়ে ইবনে সৌদ কয়েকজন গুরুত্বপূর্ণ রাজনৈতিক ব্যক্তিত্বের সাথে সাক্ষাত করেন। তন্মধ্যে ১৯৪৫ সালের ১৪ ফেব্রুয়ারি যুক্তরাষ্ট্রের রাষ্ট্রপতি ফ্রাঙ্কলিন ডি. রুজভেল্টের সাথে সাক্ষাত তিন দিন স্থায়ী হয়। তাদের এই বৈঠক সুয়েজ খালের গ্রেট বিটার লেকে ইউএসএস কুইনসি জাহাজে অনুষ্ঠিত হয়। দুই দেশের ভবিষ্যত সম্পর্কের ভিত্তি এখানে নির্মিত হয়েছিল।
১৯৪৫ সালের ফেব্রুয়ারিতে কায়রোর পঞ্চাশ মাইল দক্ষিণে ফাইয়ুন মরূদ্যানের গ্র্যান্ড হোটেল ডু লাকে ব্রিটিশ প্রধানমন্ত্রী উইনস্টন চার্চিলের সাথে তার বৈঠক হয়। সৌদিরা এতে ফিলিস্তিন সমস্যার উপর গুরুত্বারোপ করে। তবে এই আলোচনা সফল হয়নি।
১৯৪৮ সালে সৌদি আরব ১৯৪৮ আরব-ইসরায়েলি যুদ্ধে অংশ নেয়। তবে সৌদি আরবের অবদান প্রতীকি হিসেবে বিবেচিত হয়।
রাজপরিবারের অন্যান্য সদস্যরা বিলাসবহুল উদ্যান, গাড়ি, প্রাসাদের ব্যাপারে আগ্রহী হলেও ইবনে সৌদ পারস্য উপসাগর থেকে রিয়াদ হয়ে জেদ্দা পর্যন্ত রেলপথ নিয়ে আগ্রহ দেখান। তার অনেক উপদেষ্টা একে অনর্থক হিসেবে দেখেছিলেন। এদিকে তেল কোম্পানি আরামকো ৭০ মিলিয়ন মার্কিন ডলার ব্যয় করে রেলপথ নির্মাণ করে। তেলের মুনাফা থেকে এর ব্যয় নির্বাহ করা হয়। ১৯৫১ সালে রেলপথের নির্মাণ সমাপ্ত হয় এবং ইবনে ইবনে সৌদের মৃত্যুর পর তা বাণিজ্যিকভাবে ব্যবহার শুরু হয়। এর ফলে রিয়াদের পক্ষে আধুনিক শহর হয়ে উঠা সক্ষম হয়। তবে ১৯৬২ সালে সড়ক নির্মাণ হলে রেলপথ যাত্রী হারা হয়ে যায়।
ব্যক্তিগত জীবন
ইবনে সৌদ বিভিন্ন গোত্রে ২২ টি বিয়ে করেছেন। তার সন্তান সংখ্যা প্রায় একশত এবং তাদের মধ্যে ৪৫ জন ছেলে রয়েছে।
পরিবারের সদস্যদের সাথে সম্পর্ক
ইবনে সৌদ তার ফুফু জাওহারা বিনতে ফয়সালের খুব ঘনিষ্ঠ ছিলেন। তিনি ইবনে সৌদের গুরুত্বপূর্ণ প্রেরণাদাতা ছিলেন এবং তাকে তাদের পারিবারিক ভূখণ্ড পুনরুদ্ধারের জন্য ইবনে সৌদকে কুয়েত থেকে নজদ ফেরার উৎসাহ যুগিয়েছেন। জাওহারা ইসলামের উপর অনেক বেশি শিক্ষিত ছিলেন এবং ইবনে সৌদের সবচেয়ে বিশ্বস্ত উপদেষ্টাদের অন্যতমও ছিলেন। ইবনে সৌদ তার কাছ থেকে সাবেক শাসকদের অভিজ্ঞতা এবং গোত্র ও ব্যক্তির ঐতিহাসিক ভূমিকা সম্পর্কে জানতে পেরেছেন। বাদশাহ ইবনে সৌদের সন্তানরাও জাওহারাকে খুব শ্রদ্ধা করতেন। ১৯৩০ সালে তিনি মারা যাওয়ার আগ পর্যন্ত ইবনে সৌদ প্রতিদিন তার সাথে সাক্ষাত করতেন।
ইবনে সৌদ তার বড় বোন নুরা বিনতে আবদুর রহমানের খুব ঘনিষ্ঠ ছিলেন। ইবনে সৌদের মৃত্যুর কয়েক বছর পূর্বে নুরা মারা যান।
হত্যাচেষ্টা
১৯৩৫ সালের ১৫ মার্চ হজ পালনের সময় কয়েকজন সশস্ত্র লোক বাদশাহ ইবনে সৌদকে হত্যার চেষ্টা করে। তবে তিনি হামলায় অক্ষত ছিলেন।
দৃষ্টিভঙ্গি
রাষ্ট্র ও জনগণের মূল্যবোধ সম্পর্কে ইবনে সৌদ বলছেন “আমাদের রাষ্ট্র ও জনগণের জন্য দুটি বিষয় অপরিহার্য...ধর্ম ও পূর্বপুরুষদের থেকে উত্তরাধিকার সূত্রে প্রাপ্ত অধিকার।"
আমানি হামদানের মতে নারী শিক্ষা বিষয়ে ইবনে সৌদের আচরণ উৎসাহজনক। সেন্ট জন ফিলবির সাথে সাক্ষাতে ইবনে সৌদ বলেছিলেন "নারীদের জন্য পড়ালেখা অনুমতি রয়েছে।"
তার দুই ছেলে, ভবিষ্যত বাদশাহ সৌদ ও তার পরবর্তী বাদশাহ ফয়সালের প্রতি তার শেষ বক্তব্য ছিল, "তোমরা ভাই, ঐক্যবদ্ধ হও।"
মৃত্যু ও জানাজা
১৯৫৩ সালের অক্টোবর বাদশাহ ইবনে সৌদ হৃদযন্ত্রের সমস্যায় অসুস্থ হয়ে পড়েন। সেবছরের ৯ নভেম্বর (২ রবিউল আওয়াল ১৩৭৩ হিজরি) তাইফে প্রিন্স ফয়সালের প্রাসাদে তিনি মারা যান। তাইফের আল হাওয়িয়ায় তার জানাজা অনুষ্ঠিত হয়। এরপর রিয়াদের আল আউদ কবরস্থানে তাকে দাফন করা হয়।
প্রতিক্রিয়া
যুক্তরাষ্ট্রের সেক্রেটারি অব স্টেট জন ফস্টার ডুলাস বলেছেন যে একজন মুখপাত্র হিসেবে তিনি তার অর্জনের জন্য স্মরণীয় হয়ে থাকবেন।
সম্মাননা
ইবনে সৌদ ১৯৩৫ সালে অর্ডার অব দ্য বাথ, ১৯৪৭ সালে লিজিওন অব মেরিট ও ১৯৫২ সালে অর্ডার অব মিলিটারি মেরিট (হোয়াইট ডেকোরেশনসহ) লাভ করেছেন।
বরদা রেলওয়ে স্টেশন
বরদা রেলওয়ে স্টেশন হল পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি চৈতন্যপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১১৪ কি.মি. দূরে এবং পাঁশকুড়া রেলওয়ে স্টেশন থেকে ৪৭ কি.মি. দূরে স্টেশনটি অবস্থিত।
গোল্ড (২০১৮-এর চলচ্চিত্র)
গোল্ড, ২০১৮ সালের ১৫ ই আগস্ট মুক্তি পাওয়া ভারতীয় খেলাধুলা-জাতীয় নাটকীয় চলচ্চিত্র , তা রীমা কাগতি দ্বারা পরিচালিত , এবং এক্সেল এইন্টারটেইনমেন্টের ব্যানারের অধীনে রিতেশ সিদ্ধানী এবং ফারহান আখতার দ্বারা প্রযোজিত।
১৯৪৮ সালে একটি স্বাধীন রাষ্ট্র হিসেবে ভারত প্রথমবারের মতো অলিম্পিক -এ অংশ নেয় এন এন মুখার্জির তত্বাবধানে অলিম্পিক গোল্ড মেডেল ভারতের জয়লাভের সত্যি ঘটনার উপর ভিত্তি করে বানানো। ২০১৮ সালের ৫ ফেব্রুয়ারি এই চলচ্চিত্রের প্রথম ঝলক প্রকাশ করা হয়।
চিত্রগ্রহণ
অন্যদের মধ্যে, অর্জুন পুরস্কার বিজেতা এবং সাবেক ভারতীয় জাতীয় দলের অধিনায়ক, সন্দীপ সিং, অভিনেতাদের হকি-এর দক্ষতা উন্নত করার জন্য প্রশিক্ষণ দেওয়ার জন্য নামাঙ্কিত করা হয়। অনেকটা শুটিং ইয়র্কশায়ার এবং মিডল্যন্ড, ইংল্যান্ড করা হচ্ছে। পরিচালক রীমা কাগতি বলেন "এটি যা ঘটেছে তার উপর একটি কল্পিত টেক। আবার, এটি ১৯৪৮-এ হওয়া শুধুমাত্র সোনালী বিজয় নয়, কিন্তু এটি ভারতের ইতিহাসে হওয়া অত্যন্ত গুরুত্বপূর্ণ ১২ বছরের প্রাকদর্শন হবে।" চলচ্চিত্রের প্রধান আলোকচিত্ৰবিদ্যা ১ জুলাই ২০১৭-তে শুরু হয়। ১০ ডিসেম্বর ২০১৭-তে, অক্ষয় কুমার ঘোষণা দেন যে চিত্রগ্রহণ সম্পূর্ণ হয়ে গেছে। এটি আশা করা হচ্ছে যে এই বছর আগস্ট ১৫-তে অভিনয়গৃহে সফল হবে।
উন্মুক্ত কোচ
থাম্ব|একটি বেলজীয় উন্মুক্ত কোচের অভ্যন্তর উন্মুক্ত কোচ বা খোলা কোচ হচ্ছে একটি রেলওয়ে যাত্রী কোচ যার ভেতরে কম্পার্টমেন্ট বা অন্যান্য বিভাগ নেই  এবং যেখানে আসনসমূহ এক বা একাধিক ওপেন প্ল্যান এরিয়ায় সাজানো থাকে, এবং যার সাথে একটি কেন্দ্রীয় করিডোর থাকে। উনবিংশ শতাব্দীর প্রথমার্ধে মার্কিন যুক্তরাষ্ট্রে সর্বপ্রথম উন্মুক্ত কোচের আবির্ভাব হয়। তাদের ডিজাইনের আদিরূপ হচ্ছে নদীতে ব্যবহৃত স্টিমারগুলোতে যাত্রীবাহী কেবিনসমূহ যা আমেরিকাতে বহুল ব্যবহৃত ছিলো। তাদের উৎপত্তির ফলস্বরূপ তারা মূলত ইউরোপে "আমেরিকান পদ্ধতির যাত্রী কোচ" বা "আমেরিকান কোচ" (পার্সোনেনওয়াগেন আমেরিকানিশন সিস্টেমস বা আমেরিকানারভেগেন ) নামে পরিচিত ছিলো এবং শীঘ্রই এই ধারণাটি ইউরোপীয় রেল সংস্থাগুলোর নজরে পড়ে। প্রাথমিকভাবে এগুলো গ্রামীণ আঞ্চলিক পরিষেবার জন্য ব্যবহৃত হতো, যখন শহরাঞ্চলের লোকাল ট্রেন এবং স্থানীয় দূরত্বের পরিষেবাগুলো কম্পার্টমেন্ট কোচের প্রাধান্য ছিলো। তবে বেশ কয়েকটি ইউরোপীয় রেলপথ, যেমন রয়্যাল ওয়ার্টেমবার্গ রাজ্য রেলপথ বা সুইস উত্তর-পূর্বাঞ্চল রেলওয়ে (শোয়েজারিচে নর্দোস্টবাহন ) সব ধরনের ট্রেনের জন্য শুরু থেকেই উন্মুক্ত কোচগুলিকে  পছন্দ করে।
উন্মুক্ত কোচগুলোর আসনসমূহ হয় একে অপরের বিপরীতে, অথবা একটি আরেকটির পেছনে (বিমানের ন্যায়) সাজানো থাকে, এবং কখনও কখনও আসনগুলোকে ভ্রমণের দিকের মুখোমুখি ঘোরানো যেতে পারে। প্রায়শই একে অপরের মুখোমুখি আসনগুলোতে ফিক্সড টেবিল থাকে, এবং একে অপরের পিছনে সাজানো আসনগুলোতে সামনের সিটের পিছনে ভাঁজযোগ্য ট্রে থাকে।
উন্মুক্ত কোচগুলোতে প্রায়শই গ্যাংওয়ে দেওয়া হয়। প্রথমে এগুলো ছিলো উন্মুক্ত প্ল্যাটফর্ম, তবে উনবিংশ শতকের শেষ দিক থেকে গ্যাংওয়েগুলো সাধারণত বেনো বা রাবারের তৈরি সংযোগকারী দ্বারা সুরক্ষিত থাকে।
ট্রামওয়ে
ট্রামওয়েতে একটি উন্মুক্ত কোচ হচ্ছে একটি ছয় বা আট চাকার ড্রাইভিং গাড়ি বা ট্রেলার, যার বিশেষত উচ্চ পরিমাণের ধারণক্ষমতা রয়েছে। পূর্ববর্তী সাধারণ প্ল্যাটফর্ম কোচ, যেখানে প্রবেশদ্বার এবং আসল যাত্রীবাহী কম্পার্টমেন্টের মধ্যে দরজা ছিলো, তাদের মতো না হয়ে তার বিপরীতে এগুলোতে কোনো পার্টিশন নেই। এই কোচগুলি ১৯৫০ এর দশকের গোড়ার দিকে মধ্য ইউরোপে জনপ্রিয় ছিল এবং পুরানো (মূলত চার-চাকাযুক্ত) প্ল্যাটফর্ম কোচগুলোকে প্রতিস্থাপন করেছিলো। যদিও পশ্চিম জার্মানি, অস্ট্রিয়া এবং সুইজারল্যান্ডে এই ধরনের যান দ্রুত আর্টিকুলেটেড ট্রাম দ্বারা প্রতিস্থাপন করা হয়েছিলো, পূর্ব জার্মানিতে ১৯৬০-এর দশকে অনেক শহরে ট্র্যাটা ট্রাম প্রচলিত ছিলো। এটি পূর্বের পূর্ব ব্লক দেশগুললোর জন্যও প্রযোজ্য।
কল্পনা শাহ
কল্পনা শাহ (জন্ম: ৩০ নভেম্বর ১৯৮৮) তিনি একটি ভারতীয় শাড়ি ড্রপার, স্টাইলিস্ট, লেখক এবং উদ্যোক্তা। তিনি ভারতের মুম্বাইয়ের আল্টামাউন্ট রোডে থাকেন। তিনি ১৯৮৫ সাল থেকে শাড়ি ড্রপিংয়ের শিল্পটি চর্চা করেছেন। তিনি বিভিন্ন কর্মশালায় শাড়ি ড্রপিঙয়ের শিক্ষা দেন ও বিভিন্ন অনুষ্ঠানে শাড়ি বিক্রি করেন।
কল্পনা শাহ এক জহরতি গুজরাতি জৈন পরিবারে জন্মগ্রহণ করেন। তার শৈশব কেটেছে গুজরাতের সুরত শহরে। ১০ বছর বয়সে, তিনি এবং তাঁর পরিবার মহারাষ্ট্রের মুম্বাইতে চলে আসেন যেখানে তিনি তার স্কুল জীবন শেষ করেন এবং কয়েক বছর পর কলেজ জীবন শেষ করেন।
পেশা
কল্পনা ভারত নাট্যম নৃত্যশিল্পী হিসাবে প্রশিক্ষিত, ভারতের বিভিন্ন অঞ্চলে সরাসরি অনুষ্ঠান করে। তিনি ২৩ বছর বয়সে বিবাহ করেন। এরপর কল্পনা সৌন্দর্য ও সাজসজ্জা নিয়ে কোর্স করেন। কল্পনা লক্ষ্য করেন যে, অনেক মহিলা তাদের শাড়ি নকশা করতে স্বাচ্ছন্দ্যবোধ করেন না, ফলে তিনি ফ্যাশন শিল্পকে তার পেশাজীবনের কেন্দ্রবিন্দু হিসেবে নির্ধারণ করতে থাকেন। শাড়ি ড্রপিং নিয়ে তিনি বলিউডের প্রযোজনা, ফ্যাশন শো এবং ব্যক্তিগত ইভেন্টগুলিতে সহায়তা করেছেন।
দীপিকা পাড়ুকোন, ঐশ্বর্যা রাই, সোনম কাপুর, কারিনা কাপুর, ক্যাটরিনা কাইফ, নার্গিস ফাখরি, হুমা কোরেশী এবং জ্যাকুলিন ফার্নান্দেজের মতো বলিউড সেলিব্রিটিরা কল্পনা শাহ এর শাড়ি পরেছেন।
সরকারি-বেসরকারি অংশীদারিত্ব কর্তৃপক্ষ
সরকারি-বেসরকারি অংশীদারত্ব কর্তৃপক্ষ সরকারী বেসরকারী সহযোগীতা জন্য ব্যবস্থাপনা এবং সমর্থনের জন্য দায়ীত্বপ্রাপ্ত স্বশাসিত সরকার সংস্থা।  এটি বাংলাদেশের ঢাকায় অবস্থিত। এটি প্রধানমন্ত্রীর কার্যালয়ের অধীনে রয়েছে এবং এটি বাংলাদেশের পিপিপি ইউনিট হিসাবে কাজ করে।  সরকারী-বেসরকারী অংশীদারত্বের পরিমাণ বাংলাদেশে প্রতিবছর ৩.৫ বিলিয়ন মার্কিন ডলার, যার পরিকল্পনা রয়েছে সরকার ১২ বিলিয়ন ডলারে।  ২০১৭ সালে বাংলাদেশ সরকার সরকারী-বেসরকারী অংশীদারত্বের জন্য করের উপর ১০ বছরের স্থিতি ঘোষণা করেছিল।
ইতিহাস
সরকারী-বেসরকারী অংশীদারত্ব কর্তৃপক্ষ ২০১০ সালের আগস্টে প্রতিষ্ঠিত হয়েছিল। এটি বাংলাদেশ সরকারের ২০২১ সালের ভিশনের একটি অংশ ছিল প্রধানমন্ত্রীর কার্যালয়ের অধীনে।
প্রথম ফারুক
ফারুক (فاروق الأول Fārūq al-Awwal; ১১ ফেব্রুয়ারি ১৯২০ – ১৮ মার্চ ১৯৬৫) ছিলেন মিশরের মুহাম্মদ আলি রাজবংশীয় দশম শাসক। তিনি তার পিতা প্রথম ফুয়াদের উত্তরাধিকারী হিসেবে ক্ষমতালাভ করেছিলেন।
তার পূর্ণ উপাধি ছিল, "মহামান্য প্রথম ফারুক, আল্লাহর রহমতে, মিশর ও সুদানের বাদশাহ, নুবিয়া, কুরদুফান ও দারফুরের সার্বভৌম"। ১৯৫২ সালে সংঘটিত বিপ্লবে তিনি ক্ষমতাচ্যুত হন এবং তার শিশু পুত্র আহমেদ ফুয়াদের হাতে ক্ষমতা ছেড়ে দিতে বাধ্য হন। ফারুক ইতালিতে মৃত্যুবরণ করেছেন।
প্রারম্ভিক ও শিক্ষাজীবন
ফারুক ১৯২০ সালের ১১ ফেব্রুয়ারি কায়রোতে জন্মগ্রহণ করেন। তার মা নাজলি সাবরির মাধ্যমে তিনি আলবেনীয়, ফরাসি ও তুর্কি বংশোদ্ভূত ছিলেন। পিতার মৃত্যুর পূর্বে তিনি ইংল্যান্ডের রয়েল মিলিটারি একাডেমি উলউইচে শিক্ষালাভ করেছেন।
শাসনকাল
১৬ বছর বয়সে ফারুক ক্ষমতা লাভ করেন। অভিষেকের পর তিনি রেডিওতে জাতির উদ্দেশ্যে বক্তৃতা দেন। মিশরীয় রাষ্ট্রপ্রধানদের মধ্যে তিনি জনগণের প্রতি এভাবে সরাসরি বক্তৃতা দেন।
শাসনের শুরুর দিকে ফারুক জনসাধারণ ও অভিজাতদের মধ্যে জনপ্রিয় ছিলেন। তবে আনুগত্য সত্ত্বেও অনেক মিশরীয় রাজনীতিবিদ ও নির্বাচিত সরকারি কর্মকর্তাদের সাথে ফারুকের মনোমালিন্য হয়।
দ্বিতীয় বিশ্বযুদ্ধের কঠিন পরিস্থিতিতে ফারুকের বিলাসবহুল জীবনযাপন বিতর্কের মুখে পড়ে। অক্ষশক্তির বোমাবর্ষণের কারণে শহরের বিদ্যুত বন্ধ করে দেয়ার সময় তার আলেক্সান্দ্রিয়ার প্রাসাদের বাতি জ্বালিয়ে রাখার নির্দেশ দেয়া হয়েছিল যা মিশরীয়রা নেতিবাচক হিসেবে গ্রহণ করে। মিশরের ব্রিটিশ প্রভাবের কারণে ফারুক জার্মানি ও ইতালির প্রতি ইতিবাচক দৃষ্টি রাখতেন। এসময় মিশরে ব্রিটিশ সেনার উপস্থিতি থাকা সত্ত্বেও মিশর যুদ্ধের চূড়ান্ত পর্যায়ের আগ পর্যন্ত নিরপেক্ষ অবস্থান বজায় রাখে। ১৯৪৫ সালে ব্রিটিশদের প্রবল চাপের পর ফারুক অক্ষশক্তির বিরুদ্ধে যুদ্ধ ঘোষণা করেছিলেন।
১৯৫১ সালের ১৭ অক্টোবর মিশরীয় সংসদে ১৯৩৬ সালের ইঙ্গ-মিশরীয় চুক্তি বাতিল অনুমোদন করা হয়। এর ফলে সুয়েজ খালে অবস্থানরত ব্রিটিশ সেনাদেরা দখলদার হিসেবে বিবেচিত হয়। ফারুককে মিশর ও সুদানের বাদশাহ ঘোষণা করা হয়। তবে অনেক দেশ এই উপাধি মেনে নেয়নি এবং এরপর মিশর অভ্যন্তরীণ সমস্যা ও বৈদেশিক বিতর্কে জড়িয়ে পড়ে।
ফারুক প্রদত্ত উক্তি করেছিলেন বলে জান যায়, "সমগ্র বিশ্ব বিদ্রোহে নিমজ্জিত। শীঘ্রই শুধু পাঁচজন রাজা টিকে থাকবে - ইংল্যান্ডের রাজা, ইশকাপনের রাজা, চিড়িতনের রাজা, হরতনের রাজা, রুহিতনের রাজা।"
ক্ষমতাচ্যুতি
সরকারের দুর্নীতি ও দুর্বলতা, ব্রিটিশ আধিপত্য ও ১৯৪৮ সালের আরব-ইসরায়েলি যুদ্ধে মিশরীয় বাহিনীর ব্যর্থতা, এসকল কারণে ফারুক সমালোচিত ছিলেন। শেষপর্যন্ত ১৯৫২ সালের ২৩ জুলাই মুহাম্মদ নজিব ও জামাল আবদেল নাসেরের নেতৃত্বে সেনা অফিসাররা অভ্যুত্থান ঘটায়। ফারুককে ক্ষমতা ত্যাগে বাধ্য করা হয়। তিনি নির্বাসিত হয়ে মোনাকো ও ইতালি চলে যান। বাকি জীবন তিনি এখানে অতিবাহিত করেছিলেন। ফারুকের ক্ষমতা ত্যাগের পর তার শিশুপুত্র দ্বিতীয় ফুয়াদকে নতুন বাদশাহ ঘোষণা করা হয়। তবে মিশর এসময় নাজিব ও নাসেরের নেতৃত্ব শাসিত হচ্ছিল। ১৯৫৩ সালের ১৮ জুন বিপ্লবী সরকার রাজতন্ত্র বিলুপ্ত করে। ফলে ১৫০ বছরের মুহাম্মদ আলি রাজবংশের অবসান হয় এবং মিশরকে প্রজাতন্ত্র ঘোষণা করা হয়। মিশরীয় সরকার বাদশাহর সম্পদ নিলামের ব্যবস্থা করে।
নির্বাসন ও মৃত্যু
মিশর থেকে নির্বাসনের পর ফারুক প্রথমে মোনাকো ও পরে ইতালির রোমে বসবাস শুরু করেন। ১৯৫৮ সালের ২৯ এপ্রিল মিশর ও সিরিয়ার ফেডারেশন ইউনাইটেড আরব রিপাবলিক ফারুকের মিশরীয় নাগরিকত্ব রদ করে। ১৯৫৯ সালে তাকে মোনাকোর নাগরিকত্ব দেয়া হয়।
১৯৬৫ সালের ১৮ মার্চ ফারুক রোমে মারা যান। কারো কারো মতে মিশরীয় গোয়েন্দারা তাকে বিষপ্রয়োগ করে। তবে মৃত্যুর পর লাশের ময়নাতদন্ত করা হয়নি। তিনি নিজের লাশ কায়রোর আল রিফাই মসজিদে দাফন করার ইচ্ছাপোষণ করতেন। কিন্তু জামাল আবদেল নাসেরের নেতৃত্বাধীন মিশরীয় সরকার অনুরোধ ফিরিয়ে দেয়। ফলে তাকে ইতালিতে দাফন করা হয়। রোমে তার জানাজা অনুষ্ঠিত হয়। তার মা নাজলি সাবরি এতে উপস্থিত ছিলেন। সৌদি আরবে ফারুকের লাশ দাফনের জন্য বাদশাহ ফয়সাল বিন আবদুল আজিজ সম্মতি দিয়েছিলেন। এরপর নাসের বলেন যে ফারুককে মিশরে দাফন করা যাবে তবে আল রিফাই মসজিদে না। ১৯৬৫ সালের ৩১ মার্চ রাতের বেলা ফারুকের লাশ মিশরে আনা হয় এবং ইমাম আল শাফি এলাকায় ইবরাহিম পাশা কবরস্থানে গোপনে দাফন করা হয়।
আনোয়ার সাদাতের শাসনকালে ফারুকের দেহাবশেষ আল-রিফাই মসজিদে স্থানান্তর করা হয়।
স্ত্রী ও সন্তান
ফারুক দুইবার বিয়ে করেছিলেন, সেসাথে তার তৃতীয় স্ত্রী ছিল বলা হয়ে থাকে। তার প্রথম স্ত্রী ছিলেন সাফিনাজ জুলফিকার। বিয়ের পর তার নাম হয় ফরিদা। ১৯৩৮ সালে তাদের বিয়ে এবং ১৯৪৮ সালে তালাক হয়। তাদের তিন কন্যা আছে।
ফারুকের দ্বিতীয় স্ত্রী ছিলেন নারিমান সাদিক। ১৯৫১ সালে তাদের বিয়ে এবং ১৯৫৪ সালে তাদের তালাক হয়। তাদের একমাত্র সন্তান ছিলেন বাদশাহ দ্বিতীয় ফুয়াদ।
অন্যান্য মাধ্যমে
গোর ভিডাল তার ১৯৫৩ সালের উপন্যাস থিভস ফল আউট নামক গ্রন্থে ফারুকের ক্ষমতাচ্যুতি উল্লেখ রয়েছে।
২০০৭ সালে এমবিসি আল মালিক ফারুক নামে একটি মিশরীয় টিভি সিরিজ চালু করে। বাদশাহ ফারুকের জীবনের ভিত্তিতে এটি নির্মিত হয়েছে। ফারুকের ভূমিকায় এতে সিরিয়ান অভিনেতা তাইম হাসান অভিনয় করেছেন।
টিনো বেস্ট
টিনো ইয়া বার্ট্রাম বেস্ট (Tino Ia Bertram Best; জন্ম: ২৬ আগস্ট, ১৯৮১) বার্বাডোসের সেন্ট মাইকেল এলাকায় জন্মগ্রহণকারী ওয়েস্ট ইন্ডিজের টেস্ট ক্রিকেটার। ৫ ফুট ৮ ইঞ্চি উচ্চতাবিশিষ্ট টিনো বেস্ট আক্রমণাত্মক ডানহাতি ফাস্ট বোলার হিসেবে চিহ্নিত। ২০০২ সাল থেকে তিনি নিজ দেশ বার্বাডোসের ঘরোয়া ক্রিকেটে প্রতিনিধিত্ব করছেন। ২০১০ মৌসুমে কাউন্টি ক্রিকেটে ইয়র্কশায়ার ক্লাবে খেলেন।
খেলোয়াড়ী জীবন
১ মে, ২০০৩ তারিখে অস্ট্রেলিয়ার বিপক্ষে অনুষ্ঠিত ৩য় টেস্টে অংশগ্রহণের মাধ্যমে অভিষেক ঘটে তার। ফাস্ট বোলার জার্মেইন লসনের সাথে বোলিং উদ্বোধন করতে নামেন বেস্ট। এ টেস্টে ওয়েস্ট ইন্ডিজ হারে ও টিনো বেস্ট ২০ ওভার বোলিং করেও কোন উইকেট লাভ করতে পারেননি। এরপর ওয়েস্ট ইন্ডিজের বহিঃর্বিশ্বে অংশগ্রহণ করা থেকে তাকে দূরে রাখা হয়। ঘরোয়া ক্রিকেটে রেড স্ট্রিপ বোলের একাদশে নামতেও তাকে সংগ্রাম করতে হয়। অনিয়মিতভাবে একদিনের ক্রিকেটে খেলতে থাকেন। পূর্ববর্তী মৌসুমে তিনবার পাঁচ-উইকেট লাভসহ প্রথম-শ্রেণীর ক্রিকেটে ৪৯ উইকেট লাভ করেন। এরফলে, মার্চ ২০০৪ সালে ইংল্যান্ডের বিপক্ষে ওয়েস্ট ইন্ডিজ দলে ডাক পান। দ্বিতীয় টেস্টে গ্রাহাম থর্পকে আউট করে তিনি প্রথম টেস্ট উইকেট পান। ৪ ম্যাচের সিরিজে ইংল্যান্ড ৩-০ ব্যবধানে সিরিজ জয় করে এবং বেস্ট ওয়েস্ট ইন্ডিজের সর্বোচ্চ উইকেটধারী হন এবং ২৫.০৮ রান গড়ে ১২ উইকেট পান।
১৫ মার্চ, ২০০৪ তারিখে বাংলাদেশের বিপক্ষে অনুষ্ঠিত একদিনের আন্তর্জাতিকে অভিষেক ঘটে টিনো বেস্টের। জুন-জুলাই, ২০০৪ সালে ওয়েস্ট ইন্ডিজ ইংল্যান্ড সফরে গেলে বেস্ট লর্ডস টেস্ট খেলেন। কিন্তু ঐ টেস্টে পিঠের ব্যথায় গুরুতরভাবে আক্রান্ত হওয়ায় সিরিজের পরের খেলাগুলো খেলতে পারেননি। এরফলে তিনি পরবর্তী বছরের মার্চ মাস পর্যন্ত ক্রিকেট খেলা থেকে দূরে ছিলেন।
সম্মাননা
জুলাই, ২০১৪ সালে লর্ডসে দ্বি-শতবার্ষিকী উদ্‌যাপন খেলায় বহিঃবিশ্ব একাদশের প্রতিনিধিত্ব করেন তিনি।
ইয়াসমিন ইসমাইল
ইয়াসমিন ইসমাইল (২৮ মার্চ ১৯৫০, রাওয়ালপিন্ডি - ১৮ জানুয়ারি ২০০২, করাচি) ছিলেন একজন বিশিষ্ট পাকিস্তানি টেলিভিশন অভিনেত্রী এবং থিয়েটার পরিচালিকা।
জীবনীক্রম
ইয়াসমিন ইসমাইল ১৯৫০ সালের ২৮ শে মার্চ রাওয়ালপিন্ডিতে জন্মগ্রহণ করেছিলেন। তার বাবা একজন সেনা কর্নেল হওয়ায় প্রায়শই এক জায়গা থেকে অন্য জায়গায় বদলি হতেন, যার ফলে তাকেও একাধিক স্কুলে এবং কনভেন্টে পড়াশোনা করতে হয়েছিল। তিনি হোম ইকোনমিক্স কলেজ থেকে স্নাতক ডিগ্রি অর্জন করেছিলেন।
আন্দ্রে আমারো
আন্দ্রে ফোন্সেকা আমারো (André Amaro; জন্ম: ১৩ আগস্ট ২০০২; আন্দ্রে আমারো নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে পর্তুগিজ ক্লাব ভিতোরিয়ার হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
২০২১ সালে, আমারো পর্তুগাল অনূর্ধ্ব-২০ দলের হয়ে পর্তুগালের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
আন্দ্রে ফোন্সেকা আমারো ২০০২ সালের ১৩ই আগস্ট তারিখে পর্তুগালের কুইঁব্রায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের পর্তুগাল অনূর্ধ্ব-২১ দলে স্থান পেয়েছেন।
অমল লতা
অমল লতা (বৈজ্ঞানিক নাম:Causonis trifolia ইংরেজি: Bush grape, fox-grape) সাধারণত বন আঙ্গুর, গোয়ালেকাঁটা, অমলতা, মুছিলতা, শণকেশর, গোধাপদী, সেপেতা লতা নামে পরিচিত অস্ট্রেলিয়া এবং এশিয়ার লিয়ানা উদ্ভিদের একটি প্রজাতি। এর ফল কালো রঙের এবং এর পাতায় বেশি কিছু ফ্ল্যাভোনয়েড রাসায়নিক রয়েছে, যেমন সায়ানাইড এবং ডেলফিনিডিন। এর কান্ড, পাতা ও শিকড়ে হাইড্রোসায়ানিক এসিড থাকে।
.সিভি
.সিভি কেপ ভার্দের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। জাতীয় যোগাযোগ এজেন্সি এটি নিয়ন্ত্রণ করে থাকে। ১৯৯৬ সালে .সিভি চালু হয় এবং প্রথম দিকে ইন্সটিটিও সুপেরিয়র ডি ইনজেনহারিয়া ই সিনসিয়াস ড্যু মার এটি নিয়ন্ত্রণ করত। এএনএসি নিম্নোক্ত ডোমেইন নাম দ্বিতীয় স্তরে নিবন্ধনের সুযোগ দেয়:
তথ্যসূত্র
Toppdomän
দস্যু মোহন
দস্যু মোহন বাংলা সাহিত্যে র একটি জনপ্রিয় কাল্পনিক চরিত্র যার স্রষ্টা লেখক শশধর দত্ত। লেখক দস্যু মোহন রচিত সিরিজের প্রচুর রহস্য কাহিনী লিখেছিলেন।